Erotične dišave ki ustvarijo omamno ozračje

Vsi bi kdaj pa kdaj radi vplivali na spolno razpoloženje svojega partnerja. Seksi perilo, razvajanje, … erotične dišave. Pa je to sploh mogoče?

Kolikor sem sama preizkusila … deluje! Je pa res, da je potrebno vsakršno strategijo prirediti posameznemu partnerju. Nekaterim bolj paše, če je objekt poželenja nasproti njega odet v seksi perilo, spet drugi pade na romantično glasbo in ples. Ker pa tokrat pišem o erotičnih dišavah, spodaj naštevam 3, ki dokazano spremenijo razpoloženje.

Vanilija

Zaradi sladkega vonja naj bi imela ta začimba evforičen učinek. Z njo se lahko spopadete s pomanjkanjem seksualne sle; pomagala naj bi pri spolni stimulaciji obeh, moških in žensk. Nekaj kapljic vaniljinih izvlečkov dodajta vajini skupni peneči kopeli in užitek bo popoln.

Pačuli

Tudi vonj te rastline naj bi vzbudil in izzval seksualno energijo. Kupite ga lahko v obliki kadil, ki jih prižgete in tako ustvarite erotično vzdušje. Ob primerni glasbi bo vse še bolj mikavno.

Musk

Če verjamete ali ne, več strokovnjakov je potrdilo, da je musk zelo podoben vonju moškega spolnega hormona, testosterona. Potemtakem lahko to dišavo uporabite namesto ljubezenskega napoja: parfum razpršite po telesu in počakajte, da njeni receptorji zaznajo strast v zraku.