Erotična moč živil | Afrodizijaki

Le kdo si ne bi želel čudežne tabletke, ki bi prebudila strast in seksualno potrebo? Dejansko pa obstajajo živila, ki do določene mere pripomorejo prav k temu in so do neke mere afrodizijak.

Erotična moč nekaterih živil je znana že skoraj iz pradavnine. Sveže sadje in zelenjava so primerni za spodbujanje libida, vse, kar vsebuje preveč sladkorja, soli ali maščob, pa je povezano s frigidnostjo. Slednje ne velja za oreščke in čokolado, zato se lahko tem okusom prepustite kadarkoli se vam zahoče. Seveda pa ni vse v okusu; hrana in pijača lahko vzpodbudita tudi druga čutila.

Pogostite se s sadjem. Afrodiziak je lahko pravzaprav katerikoli sadež, največji učinek pa boste dosegli z jabolki, marelicami, bananami (z njimi nikar ne pretiravajte, ker povzročajo vetrove), grozdjem, breskvami, jagodami in drugimi gozdnimi sadeži ter s češnjami, figami, hruškami, kokosom in ostalimi dobrotami. Če vam pod roke pride kateri izmed eksotičnih sadežev, se naužijte tudi tega.

Uživajte v zelenjavi. Beluši, korenje, koruza, kumare in druge vrste zelenjave, ki po obliki spominjajo na falus, so po svojem učinku znane kot afrodizijaki. Lahko jih uporabite tudi v druge “zadovoljevalske” namene. Sočen paradižnik je zaradi svojega delovanja dobil ime “ljubezensko jabolko” – zagotovo ne zaman. Najbolj priljubljen v svetu seksualno-gurmanskih užitkov pa je avokado.

Morski sadeži. Pri tej prehrambeni kategoriji praktično ne najdemo živil, ki ne bi spodbujala seksualnega apetita.

Multivitamini so multiseksualni. Najpomembnejši vitamini za nemoteno delovanje spolnih organov so A, B kompleks, C in E. Tudi minerali niso zanemarljivi: selen, mangan in cink.

Pa dober tek!