Vonj po seksu

Od vseh impulzov, ki jih proizvajajo naša čutila, vonj najhitreje pride do možganov

Če, denimo, zavohate neko pomladansko-cvetlično dišavo, se bodo vaši občutki s tem poistovetili: zaželeli si boste bolj intimnega in nežnega seksa.

Nežno in romantično

Če si boste želeli sladkega ljubljenja, vam bo pri tem pomagal vonj po vanilji. Lahko se z njim nadišavite (v obliki parfuma), segrejete eterično olje, ga (jo) zmasirate s kremo, ki vsebuje izvlečke te rastline, ali pa spečete vaniljine piškote. Za popoln večer ustvarite še romantično vzdušje: sveče, primerna glasba in kozarec (penečega) vina.

Zabavno in igrivo

Po besedah seksologov takšen seks najmanjkrat prakticiramo. Če bi radi to spremenili, namenite svojemu in partnerjevemu nosu sadni vonj. Ta ga bo navdal z energijo in obenem v njem prebudil pozitivne, vesele občutke. Skakanje po postelji, žgečkanje in pretep z vzglavniki bo dober uvod v še boljši seks. Vonj po sadju pa vaju bo spomnil na hrano, zato si boste verjetno zaželeli grizljanja, lizanja in drugačnega okušanja.

Vroče in erotično

Če bi radi na plano spustili svojo strast, bo dišava Musk kot nalašč za vas. Mistično vzdušje lahko pričarate tudi s kadili z vonjem po amberju in pačuliju. Pri predigri uporabita masažno olje z vonjem po jasminu in nežno peresce, ki bo iz najbolj skritih kotičkov vašega telesa izvabilo do sedaj zatrto poželenje.