Afrodiziaki | Zaužij rastlino za večjo korenino

Že tisočletja se človek zaveda pomena zdravilnih učinkovin posameznih rastlin. Prav nič drugače ni, ko je govora o potenci in spolnem poželenju.

Tržišče je dobesedno preplavljeno z najrazličnejšimi pripomočki za boljšo spolnost in mednje spadajo tudi tako imenovane seks tablete. Te navadno vsebujejo precej podobne sestavine in izvlečke iz določenih rastlin. Pa poglejmo katerim rastlinam pripisujejo skrivnostno moč dviga poželenja, tršega in večjega korenjaka, vlaženja muc, …

via GIPHY

Yohimbe

To je rastlina, ki uspeva v Afriki in Indiji. Delovanje te “afrodizične” rastline temelji na stimulaciji živčnih centrov in izboljšanje erekcije brez vpliva na spolno vzburjenje. Seveda pa niso vsi yohimbejevi učinki pozitivni. Bolniki, ki imajo težave z ledvicami, in tisti, ki imajo čir na želodcu ga ne bi smeli jemati. Enako velja za nosečnice in ženske, ki dojijo. Stranski učinki so slabljenje mišic, drhtenje in vrtoglavica, tudi anksioznost, povišanj krvni pritisk, slabost, paraliza in halucinacije. Ja, cena pozitivnih učinkov je včasih previsoka …

Tribulus terrestris

To je rastlinski izvleček, ki ga pogosto uporabljajo športniki in body builderji, ki hočejo povečati mišično maso. Posredno deluje tudi na povišanje testosterona. Konkretnih podatkov o stranskih učinkih ni, in to preprosto zato, ker te sestavine niso dovolj raziskali, ne pa, ker ne bi obstajali. Ni je niti na seznamu zdravilnih vrst, zato je ni mogoče dobiti v prosti prodaji ali lekarnah.

via GIPHY

Maca

Ja, vem da je ena “maca” (hrvaško) dober stimulator hehe …, ampak tokrat imam v mislih rastlino iz Andov, katerih prebivalci so se z njenimi koreninami hranili več kot 2000 let. Tradicionalno se je verjelo, da maca povečuje moč, vzdržljivost, libido in izboljšuje plodnost. Vsebuje veliko proteinov, masti, vlaken in mineralov, vključno z železom, skratka, je zelo hranljiva.

Neka raziskava je pokazala, da imajo zdravi moški, ki uživajo maco, več semenske tekočine, prav tako pa povečano gibljivost sperme.

Druge študije pa podpirajo tezo, da lahko ublaži tudi simptome stresa, za eno vrsto mace, rdečo, pa so dokazali, da zmanjšuje povečano prostato pri podganah.

Ginseng

Tega pa verjetno že poznate iz naših pisanj. Daljni vzhod se najbrž ne moti, če so ga tamkajšnji prebivalci kot afrodiziak uporabljali več stoletij in ga še vedno …