Šampanjec in ostrige za večjo željo po seksu

Ali obstaja na svetu kakšno čudežno živilo, ki povzroči, da oseba, ki ga zaužije postane noro “potrebna”?

Na več koncih sveta častijo afrodiziake kot sredstva, ki naj bi krepila spolni nagon, a na žalost vas moram razočarati: za nobenega ni znanstveno dokazano, da zares deluje. Strokovnjaki nanje gledajo skeptično in jim pripisujejo t. i. placebo učinek oziroma jim po domače pravimo “blažev žegen”. Če boste verjeli, da delujejo, bodo verjetno zares delovali. Pravzaprav je vse samo v moči naših misli.

Nekateri afrodiziaki naj bi zdravju celo škodili in zmanjšali spolno poželenje, saj dražijo ledvice ter povzročajo izpuščaje in srbečico. Naj vas potolažim, omenjena prepričanja znanstvenikov veljajo bolj za kemična seksualna poživila, ne pa toliko za posamezna prehrambna živila, ki jih imajo za spodbujevalce spolnega apetita. Najbolje bo, da si sami naredite seznam živil, ki vas vzburjajo – po obliki, okusu ali načinu, na katerega jih zaužijete.

Kaj zaužiti za večjo spolno slo?

Sicer pa poznavalci tovrstnih poživil še vedno prisegajo na šampanjec in ostrige, vendar ne zato, ker bi vplivali na fiziologijo spolnosti, temveč zato, ker šampanjec pomaga odstraniti zavore, sprosti spolno slo in dviguje raven testosterona, ostrige pa vsebujejo beljakovine, ki hitro prehajajo v kri. Ženska bo vesela tudi čokolade: v njej je namreč kemična sestavina, ki draži ljubezensko središče v možganih.

Nekateri prisegajo tudi na čili, saj naj bi kapsaicin, ki je alkaloid v pekoči papriki, ki povzroča pekoč občutek povzročal tudi večje spolno poželenje. In od kod izvira ta trditev? V resnici gre za znanstveno dokazano dognanje in dejansko deluje. Uživanje čilija vpliva na pospešen pretok krvi, kar pomeni, da so spolni organi precej bolje prekrvavljeni in občutljivi na različne dražljaje. Nikar pa s čilijem ne mažite svoje drage tam spodaj (enako velja obratno).

Tudi sproščenost je pomembna

Seveda pa na spolnost ne vpliva samo vzburjenost, pač pa tudi sama sproščenost pred, med in po seksu. Gre za občutek, ko se ti nikamor ne mudi, v glavi ni stresa in skrbi, pred teboj pa le partner s katerim si neznansko želiš seksati. Za taka občutja vsekakor na mizo postavite bučna semena!

Ta so polna cinka in magnezija, kar bo bistveno pripomoglo k večji sproščenosti lažjemu prehodu na tisti del, ko pričnejo odpadati cunjice. Pa še kratek mini nasvet … uživajte avokado in granatno jabolko. Slednje prav tako znižuje stres, obenem pa povečuje spolno vzdržljivost.

Ali ananas res …

Zgodbic o ananasu je kolikor hočete. Še najbolj pikantna pa je tista, da če bo dragi dan pred “akcijo” užival velike količine tega sadeža, bo takšnega okusa tudi njegova sperma. Torej oralni seks na polno! Drage moje kaj naj rečem, za poizkusit je, jaz pa vam svojih ugotovitev še ne povem. Papa!